<classify> Mwambusi aliyasema hayo alipozungumzia mchezo wa Mbeya City dhidi ya JKT Ruvu uliochezwa kwenye Uwanja wa Kumbukumbu ya Sokoine jijini Mbeya juzi ambao timu yake iliibuka na ushindi wa mabao 3-0.Ushindi huo umekuja siku chache baada ya Mbeya City kupoteza mechi ya ufunguzi kwa kufungwa bao 1-0 na Mtibwa Sugar kwenye uwanja huo wa Sokoine.Mwambusi alisema hakuna sababu ya mashabiki wa Mbeya City kupata mashaka na timu yao kwa kuwa bado wana michezo mingi kwenye mzunguko wa kwanza wa Ligi Luu.Tulipoteza mchezo wa kwanza, leo juzi tumefanya vizuri, bado kuna mapungufu kwa wachezaji wangu japo si kwa kiwango walichoonesha katika mchezo wa kwanza. Mashabiki watulie mambo mazuri yanakuja. Huu ni mwanzo tu, alitamba kocha huyo.Mwambusi alisema mapungufu yaliyopo ana hakika yatazidi kupungua kadri ligi inavyoendelea na wala hakuna haja kwa wadau kuanza kupata mashaka ya timu hiyo kufanya vibaya kwenye michezo ijayo.Kwa upande wake, Kocha Mkuu wa JKT Ruvu, Fred Minziro alilalamikia maamuzi ya waamuzi wa mchezo huo akisema ndiyo yaliyosababisha timu yake kuambulia kipigo kutoka kwa Mbeya City.Waamuzi wetu wanapaswa kubadilika iwapo tunataka soka letu liendelee. Mfano mzuri ni goli la pili la penalti, hakukuwa na sababu ya mwamuzi kuwapa Mbeya City penalti wakati hakuna kosa lililofanywa na mlinda mlango wetu katika eneo lile la hatari, alisema Minziro amnaye hiyo ilikuwa mechi ya pili mfululizo kupoteza.Baada ya mechi hiyo, Mbeya City itawakabili wapinzani wao wa Jiji la Mbeya, Tanzania Prisons kesho wakati JKT Ruvu itakuwa na kibarua dhidi ya vinara na mabingwa watetezi, Yanga kesho kwenye Uwanja wa Taifa.  <topic>: MICHEZO 